Document ID: 32006R1197

KOMISJONI MÄÄRUS (EÜ) nr 1197/2006,
7. august 2006,
millega muudetakse määrust (EMÜ) nr 2967/85, millega kehtestatakse ühenduse searümpade liigitusskaala üksikasjalikud rakenduseeskirjad
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. oktoobri 1975. aasta määrust (EMÜ) nr 2759/75 sealihaturu ühise korralduse kohta, (1) eriti selle artiklit 2 ja artikli 4 lõiget 6,
võttes arvesse nõukogu 13. novembri 1984. aasta määrust (EMÜ) nr 3220/84, millega määratakse kindlaks ühenduse searümpade liigitusskaala, (2) eriti selle artikli 5 lõiget 1,
ning arvestades järgmist:
(1)
Komisjoni määrusega (EMÜ) nr 2967/85 (3) kehtestatakse ühenduse searümpade liigitusskaala üksikasjalikud rakenduseeskirjad ning eelkõige searümpade tailihasisalduse hindamise meetod.
(2)
Searümpade liigitusskaalat käsitlevate hiljutiste teadusuuringute tulemused, eelkõige projekti EUPIGCLASS raames, on tõstnud esile proovivõtu kvaliteedi parandamise ja searümpade tailihasisalduse hindamise meetodi lihtsustamise tähtsuse.
(3)
Määruses (EMÜ) nr 2967/85 sätestatud searümpade tailihasisalduse hindamise ja tailiha standardsisalduse arvutamise meetodit tuleks seepärast kohandada.
(4)
Seepärast tuleks määrust (EMÜ) nr 2967/85 vastavalt muuta.
(5)
Käesolevas määruses sätestatud meetmed on kooskõlas sealihaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EMÜ) nr 2967/85 muudetakse järgmiselt.
1.
Artiklis 3 asendatakse lõiked 1 ja 2 järgmisega:
“1. Searümpade tailihasisalduse hindamise statistiline standardmeetod, mis on kinnitatud liigitusmeetodina määruse (EMÜ) nr 3220/84 artikli 2 lõikes 3 määratletud tähenduses, on kas tavaline või vähendatud valimiga vähimruutude meetod, kuid võib kasutada ka muid statistiliselt tõestatud meetodeid.
Meetod põhineb asjaomase riigi või piirkonna sealihatoodangu representatiivsel valimil, mis koosneb vähemalt 120 rümbast, mille tailihasisaldus on kindlaks tehtud vastavalt käesoleva määruse I lisas sätestatud dissekteerimismeetodile. Kui kasutatakse mitut proovivõtumeetodit, mõõdetakse vähemalt 50 rümba keskmine tailihasisaldus vähemalt täpsusega, mis saavutati standardset statistilist meetodit kasutades 120 rümba puhul, kasutades I lisas sätestatud meetodit.
2. Liigitusmeetodid kinnitatakse ainult sellisel juhul, kui prognoositava vea ruutkeskmine, mis on arvutatud täieliku ristkontrolli tehnika abil, on väiksem kui 2,5. Lisaks võetakse vea ruutkeskmise arvutamisel arvesse ka kõiki võõrväärtusi.”
2.
I lisa punkt 2 asendatakse järgmisega:
“2.
Tailiha standardsisaldus arvutatakse järgmiselt:
Kõnealuses neljas jaotustükis oleva tailiha massi arvutamiseks lahutatakse nende nelja jaotustüki muu liha kui tailiha kogumass jaotustükkide kogumassist enne dissekteerimist.”
Artikkel 2
Käesolev määrus jõustub seitsmendal päeval pärast selle avaldamist Euroopa Liidu Teatajas.
Seda kohaldatakse liigitusmeetodite puhul, mille jaoks alates 1. juulist 2006 tuleb taotleda luba vastavalt määruse (EMÜ) nr 2967/85 artikli 3 lõikele 3.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 7. august 2006

Labels: 12
17
19